Եուսուֆ Քարշ

**Եուսուֆ Քարշ** () յայտնի լուսանկարիչ։ Լուսանկարուած անձերու շարքին կան՝ Էլիզապէթ Բ․-ը, Քասթրոն, Խրուշչովը, Պեռնարտ Շոն եւ Համինկուէյը։ Յատկապէս յայտնի է անոր Ուինսթըն Չըրչիլի լուսանկարները։

## Կենսագրութիւն
Եուսուֆը (Յովսէփ Քարշեան) ծնած է Մարտին քաղաքին մէջ, Օսմանեան կայսրութեան հարաւ-արեւելեան շրջանին էջ։ Հայոց Ցեղասպանութեան ժամանակ 14 տարեկան տղայ եղած է, ընտանիքը ենթարկուած է հալածանքի, իսկ քոյրը սովէն մահացած էր։ 1922 թուականին ընտանիքով փախած են Հալէպ։ Շուտով ծնողները Եուսուֆին ուղարկեցին Քանատա՝ քեռի Նաղաշի մօտ, որ լուսանկարիչ էր, մօտ ապրելու ու նոր կեանք սկսելու համար։ Այստեղ կը ստանայ կրթութիւնը եւ կ՛աշխատի Նաղաշի արուեստանոցին մէջ։ Նաղաշը տեսնելով Եուսուֆի լուսանկարչական տաղանդը, անոր կ՛ուղարկէ Պոսթըն լուսանկարիչ Ճոն Կարոյի մօտ սորվելու։

4 տարի անց կը վերադառնայ Քանատա եւ կը ստեղծէ իր արուեստանոցը Օթթաուայի կեդրոնը։ Շուտով անոր աշխատանքները կը գրաւեն բազմաթիւ յայտնի մարդոց, սակայն ան աւելի յայտնի կը դառնայ, երբ կը նկարէ Ուինսթոն Չերչիլիը՝ անոր Օթթաուա այցի ժամանակ։ 100 ամենանկատելի մարդոցմէ՝ ըստ International Who’s Who (2000) Եուսուֆը լուսանկարած է 51-ին։

Անգլիացի լրագրող մը գրած է բրիտանական թերթին մէջ, որ «երբ յայտնի մարդիկ կը սկսին անմահութեան մտածողութիւնը, անոնք կը կանչեն Օթթաուայի Քարշը»։ ‌

Թաղուած է Օթաուայի Նոթրը Տամ գերեզմանատան մէջ:

## Եուսուֆ Քարշի Մատենագիտութիւնը

* **Ճակատագրի դէմքեր. դիմանկարներ՝ Քարշի կողմէ** (1946), *Faces of destiny; portraits by Karsh*
* **Քանատա. ինչպէս տեսնուած է**  **Եուսուֆ Քարշի լուսանկարչական գործիքով եւ նկարագրուած Ճոն Ֆիշըրի խօսքերով** (1960). *Canada: as seen by the camera of Yousuf Karsh and described in words by John Fisher*
* **Ասիկա Սուրբ Երկիրն է. ուխտագնացութիւն՝ խօսքերով եւ պատկերներով** (1960). *This is the Holy Land: A Pilgrimage in Words and Pictures*
* **Ասիկա Հռոմն է. ուխտագնացութիւն՝ խօսքերով եւ պատկերներով** (1960). *This is Rome: A Pilgrimage in Words and Pictures*
* **Մեծութեան որոնումներով. Եուսուֆ Քարշի խորհրդածութիւնները** (1962). *In search of greatness; reflections of Yousuf Karsh*
* **Ասոնք են Խորհուրդները** (1962). *These are the Sacraments*
* **Ասիկա Սուրբ Պատարագն է** (1965). *This is the Mass*
* **Քարշի թղթածրարը** (1967). *Karsh portfolio*
* **Դիմանկարներ՝ Քարշի կողմէ** (1968). *Portraits by Karsh*
* **Մեր ժամանակի դէմքերը** (1971). *Faces of Our Time*
* **Քարշի դիմանկարները** (1976). *Karsh portraits*
* **Քարշի քանատացիները** (1978). *Karsh Canadians*
* **Քարշ. յիսուն տարուան** **յետահայեաց ակնարկ** (1983). *Karsh: a fifty-year retrospective*
* **Քարշ. դիմանկարի արուեստը** (1989). *Karsh: l'art du portrait*
* **Քարշ. ամերիկեան լեգենդներ** (1992). *Karsh: American legends*
* **Դիմանկար լոյսի եւ ստուերի մէջ. Եուսուֆ Քարշի կեանքը** (2007). *Portrait in Light and Shadow: the Life of Yousuf Karsh*
* **Քարշ 100. Կենսագրութիւն՝ պատկերներով** (2004). *Karsh 100: A Biography in Images*

## Պատկերասրահ

Պատկեր:DuncanCampbellScott23.jpg|link=https://hy.wikipedia.org/wiki/%D5%8A%D5%A1%D5%BF%D5%AF%D5%A5%D6%80:DuncanCampbellScott23.jpg|Տունքան Քեմպըլ Սքոթ
Պատկեր:Grey_Owl.jpg|link=https://hy.wikipedia.org/wiki/%D5%8A%D5%A1%D5%BF%D5%AF%D5%A5%D6%80:Grey_Owl.jpg|Կրեյ Օուլ
Պատկեր:Jan_Smuts_1947.jpg|link=https://hy.wikipedia.org/wiki/%D5%8A%D5%A1%D5%BF%D5%AF%D5%A5%D6%80:Jan_Smuts_1947.jpg|Եան Քրիստիան Սմետս
Պատկեր:JoanCrawford-colour.jpg|link=https://hy.wikipedia.org/wiki/%D5%8A%D5%A1%D5%BF%D5%AF%D5%A5%D6%80:JoanCrawford-colour.jpg|Ճոան Քրոուֆորտ
Պատկեր:Lord_Beaverbrook_1947.jpg|link=https://hy.wikipedia.org/wiki/%D5%8A%D5%A1%D5%BF%D5%AF%D5%A5%D6%80:Lord_Beaverbrook_1947.jpg|Լորտ Ուիլիըմ Էյթքէն
Պատկեր:Paul_Robeson_by_Karsh,_1941.jpg|link=https://hy.wikipedia.org/wiki/%D5%8A%D5%A1%D5%BF%D5%AF%D5%A5%D6%80:Paul_Robeson_by_Karsh,_1941.jpg|Փոլ Ռոպսըն
Պատկեր:Portia_White.jpg|link=https://hy.wikipedia.org/wiki/%D5%8A%D5%A1%D5%BF%D5%AF%D5%A5%D6%80:Portia_White.jpg|Փորթիա Ուայթ
Պատկեր:Sir_Winston_Churchill_-_19086236948.jpg|link=https://hy.wikipedia.org/wiki/%D5%8A%D5%A1%D5%BF%D5%AF%D5%A5%D6%80:Sir_Winston_Churchill_-_19086236948.jpg|Ուինսթըն Չըրչըլ
Պատկեր:Marx_brothers_Tonight_Show.jpg|link=https://hy.wikipedia.org/wiki/%D5%8A%D5%A1%D5%BF%D5%AF%D5%A5%D6%80:Marx_brothers_Tonight_Show.jpg|Մարքս եղբայրներ


## Ծանօթագրութիւններ

## Արտաքին յղումներ

* Եուսուֆ Քարշի պաշտօնական կայք։
* Եուսուֆ Քարշ ճակատագրի դէմքերը  
* Եուսուֆ Քարշը burburinho.com կայքի մէջ
* Բարձրարուեստ լուսանկարչութիւն Եուսուֆ Քարշ  
* Եուսուֆ Քարշը photorevolt.com կայքի մէջ 

Ստորոգութիւն:1908 ծնունդներ
Ստորոգութիւն:23 Դեկտեմբերի ծնունդներ
Ստորոգութիւն:2002 մահեր
Ստորոգութիւն:13 Յուլիսի մահեր
Ստորոգութիւն:Քանատա մահեր
Ստորոգութիւն:Քանատայի հայեր
Ստորոգութիւն:Լուսանկարիչներ
Ստորոգութիւն:Մարտին ծնունդներ